கேள்வி: ந. பிச்சமூர்த்தி - வாழ்க்கை பற்றி நீங்கள் என்ன அறிந்துள்ளீர்கள்?
பதில்: கும்பகோணம் வாழ்ந்த நடேச தீட்சிதர் - காமாட்சியம்மாள் தம்பதியருக்கு நான்காவது குழந்தையாக 1900 ஆகத்து 15 இல் பிச்சமூர்த்தி பிறந்தார். அவருக்குப் பெற்றோர் இட்ட பெயர் வேங்கட மகாலிங்கம். நடேச தீட்சிதர் தமிழ், சமஸ்கிருதம், தெலுங்கு மொழி மற்றும் மராட்டி மொழிகளில் ஹரிகதா சொற்பொழிவு செய்யுமளவிற்குத் தேர்ச்சி பெற்றவர். சைவப் புராணப் பிரசங்கங்கள் செய்தவர். பிச்சமூர்த்தி கும்பகோணத்தில் தன் பள்ளிப் படிப்பையும் கல்லூரிப் படிப்பையும் முடித்தார். தத்துவத்தில் பட்டம் பெற்று, சென்னை சட்டக் கல்லூரியில் பட்டம் பெற்றார். 1925 முதல் 1938 வரை வழக்கறிஞராகப் பணிபுரிந்தார். 1939 முதல் 1959 வரை இந்து அறநிலையத்துறை அதிகாரியாகப் பணிபுரிந்தார். பிச்சமூர்த்தி, நவ இந்தியா (இதழ்) பத்திரிகையில் சிறிது காலம் பணியில் இருந்தார். இவரின் எழுத்துகள் சுதேசமித்திரன், சுதந்திர சங்கு (இதழ்), தினமணி, மணிக்கொடி (இதழ்) போன்ற பத்திரிகைகளில் வெளிவரத் தொடங்கின. இந்தத் தத்துவ மரபில் வாழ்ந்து வந்த செழுமையின் உள்தூண்டல் அவரது படைப்பு மனோபாவத்தின் அடிநாதமாக இழையோடியது. "இலக்கியமும் நம்மைப் போல நம்மையறியாமலே - ஒருவேளை நம்மையும் மீறி - உந்தித் தள்ளும் சக்தி அல்லது எதுவோ..." என நம்பினார். இந்த நம்பிக்கையின் சோதனை முயற்சிகளாகவே பிச்சமூர்த்தியின் படைப்புகள் வெளிப்பட்டன.
கேள்வி: ந. பிச்சமூர்த்தி - சிறுகதை பற்றி நீங்கள் என்ன அறிந்துள்ளீர்கள்?
பதில்: * பதினெட்டாம்பெருக்கு (1944) * ஜம்பரும் வேஷ்டியும் (1947) * மோகினி (1951) * குடும்ப ரகசியம் (குறும்புதினம்) (1959) * பிச்சமூர்த்தியின் கதைகள் (1960) * மாங்காய் தலை (1961) * இரட்டை விளக்கு (1967) * காக்கைகளும் கிளிகளும் (சிறுவர் கதைகள்) (1977) * கஞ்சா மடம் (திசம்பர் 2022)